bleikrublom
Store norske leksikon,Biologi,Planteriket,Dekkfrøete planter,Tofrøbladete planter,Korsblomstordenen,Korsblomstfamilien,Rublomslekta
Bleikrublom er en flerårig urt i korsblomstfamilien. Den lever i arktiske og alpine strøk på begge sider av Nord-Atlanteren.
Morfologi Bleikrublom blir 5–10 cm høy, med tuer av rosettblader. Stengelen er bladløs og ender i en klase av blomster med brede, gule til bleikgule kronblader. Fruktene er eggeformede skulper i en halvskjerm. Hele planta kan ha greiner og enkle hår. Økologi og rødlistevurdering Bleikrublom vokser på kalkrik grunn i fjellet, mest på rabber og flytjord, spredt i Sør-Norge og noen få steder i Nord-Norge. Kombinasjonen av klimaendringer og gjengroing gjør at Artsdatabankens rødliste (2021) kategoriserer bleikrublom som sårbar (VU) på fastlandet. Bleikrublom er imidlertid svært vanlig på Svalbard, og kategoriseres der som livskraftig (LC). Systematikk Taksonomisk nivå Norsk navn Latinsk navn     Domene Eukaryoter Eukarya   Rike Planteriket Plantae   Klade Dekkfrøete planter Angiospermae   Klade Ekte tofrøbladete planter Eudicotidae   Klade Rosidene Rosidae   Orden Korsblomstordenen Brassicales   Familie Korsblomstfamilien Brassicaceae   Slekt Rublom Draba Les mer i Store norske leksikon rublom korsblomstfamilien Eksterne lenker Rødlistevurdering fastlandet 2021 Rødlistevurdering Svalbard 2021